# name
Aprendre a aprendre: una experiència amb la funcionalitat Wiki i l'eina taller del Moodle

# metadata.dc.description.abstract[].value
[cat] Estimular i promoure l'aprenentatge autoregulat, el treball autònom i la competència d'aprendre a aprendre és un dels grans reptes de l'educació superior. El feedback entre iguals pot constituir una estratègia que contribueixi a l'autoregulació, però això requereix dissenys pedagògics que permetin als estudiants participar i comprendre com millorar els seus processos d'aprenentatge. En aquest sentit, es considera que l'ús d'estratègies com l'aprenentatge cooperatiu per part del mateix estudiant pot donar suport als processos d'aprenentatge a la llum d'aquests reptes. El propòsit de l'article és presentar dues activitats d'avaluació continuada que es van proposar als estudiants que van cursar l'assignatura Economia Política en un grup del grau de Gestió i Administració Pública (Facultat de Dret, Universitat de Barcelona) en el curs 2020-2021. Aquestes activitats van ser dissenyades en el marc del projecte I+D "Anàlisi dels efectes de la provisió de feedback suportat per les tecnologies digitals de monitorització sobre les competències transversals" (ref. PID2019-104285GB-I00). Es tractava de crear un entorn d'aprenentatge en què els estudiants haguessin de treballar cooperativament, d'una banda, i donar-se feedback els uns als altres per aconseguir millorar els resultats assolits, de l'altra. En l'article s'introdueix, en primer lloc, un resum d'algunes aportacions teòriques rellevants relacionades amb els beneficis del feedback en les dinàmiques d'aprenentatge. A continuació es dona informació detallada sobre el disseny de l'activitat i sobre les eines tecnològiques utilitzades i els materials de suport que es van elaborar per guiar l'alumnat que va participar en l'experiència. Finalment s'aporten algunes reflexions sobre el desenvolupament i els resultats de l'experiència segons les oportunitats i limitacions trobades durant la seva implementació.

# metadata.dc.relation.ispartof[].value
RIDU: Revista d'Innovació Docent Universitària, 2022, num. 14, p. 13-23

# metadata.dc.rights[].value
cc-by-nc-nd (c) Lluch Molins, Laia et al., 2022

# metadata.dc.source[].value
Articles publicats en revistes (Economia)

# metadata.dc.title[].value
Aprendre a aprendre: una experiència amb la funcionalitat Wiki i l'eina taller del Moodle